Polisiewapens én rowers steeds soek | Netwerk24
Deur Susan Cilliers en Isabel Venter 05 Augustus 2018 19:21
Niemand is nog vasgetrek in verband met die vuurwapens wat Saterdag uit die Kareedouw-polisiekantoor in die Oos-Kaap gesteel is nie.
Twee R5-gewere, drie 9-mm-pistole en 'n polisiehandradio is gebuit.
Kapt. Gerda Swart het Saterdagaand bevestig die ondersoek duur voort en niemand is nog vasgetrek nie.
Luidens 'n mediaverklaring van die polisie is die
polisiekantoor omstreeks 01:30 Saterdag beroof.
Vier gewapende rowers het glo 'n konstabel oorval wat by die gemeenskapdienssentrum aan diens was. Hulle het toe die vuurwapens uit die kluis gehaal en in 'n ongemerkte voertuig gevlug.
Die polisie het 'n beroep op die gemeenskap gedoen om inligting te verskaf wat kan help om die verdagtes en vuurwapens te vind.
Bel ao. Walter Wait op 071 481 2939, of skakel die teenmisdaadnommer, 086 00 10111. Inbellers hoef nie te sê wie hulle is nie en die gesprek sal vertroulik hanteer word